钦定古今图书集成/明伦汇编/官常典/第077卷 > 毗陵王顺
## 钦定古今图书集成/明伦汇编/官常典/第077卷 > 毗陵王顺

按《魏书》本传：“毗陵王顺，昭成子地干之子也。性疏佷。
登国初，赐爵南安公。及太祖讨中山，留顺守京师。柏
肆之败，军人有亡归者，言大军奔散，不知太祖所在。
顺闻之欲自立，纳莫题谏，乃止。时贺力眷等聚众作
乱于阴馆，顺讨之不克，乃从留宫自白登南入繁畤
故城，阻灅水为固，以宁人心。太祖善之，进封为王，位”
司隶校尉。太祖好《黄》《老》，数召诸王及朝臣亲为说之，
在坐莫不祗肃。顺独坐寐，欠伸不顾而唾。太祖怒，废
之以王，薨于家。